Ivo Kruusamägi

Ivo Kruusamägi (sündinud 16. oktoobril 1988) on eesti vikipedist ja vikifotograaf. Ta kasvas üles Kosel, kus õppis aastatel 1996–2008 Kose Gümnaasiumis ja 2001–2008 Kose Kunstikoolis (oli esimese lennu lõpetaja). Õpilasena osales edukalt aineolümpiaadidel. 2006. aastast on ta tegutsenud Vikipeedias; 2008. aastast on ta eestikeelse Vikipeedia ja 2020. aastast ka võrukeelse Vikipeedia administraator. 2008. aastal asus ta Tartu Ülikooli geenitehnoloogiat õppima, läbides vahepeal ka ajateenistuse. 2012. aastal jätkas ta samal erialal magistriõpinguid, kus tema lõputöö juhendaja oli Agu Laisk. Alates 2015. aastast on ta Eesti Üliõpilaste Seltsi liige. 2009. aastal korraldas Kruusamägi esimese ametliku kiirkuubimise võistluse Eestis. 2011–2022 oli ta ka Maailma Kuubikuassotsiatsiooni delegaat Eestis. Sealhulgas delegeeris ta 2012. aastal esimesel Läti võistlusel ja 2013. aastal esimesel Leedu võistlusel. Kokku oli ta korraldaja 27 ja delegaat 33 kiirkuubimise võistlusel. 2011. aastal asutas ta ala katuseorganisatsioonina mittetulundusühingu Eesti Kuubik. 2010. aastal vedas ta MTÜ Wikimedia Eesti asutamist ja oli selle juhatuse liige 2010–2012. Ta on töötanud seal ka projektijuhina. Taas kuulus ta MTÜ juhatusse 2021–2023. 2010. aasta suvel korraldas Kruusamägi HELP kampaania, mis oli üks esimesi selletaolisi pildikorjeid kogu Wikimedia liikumises. Koostöös ajakirjaga Eesti Loodus toimus see ka järgnevatel aastatel. Kümnes ja viimane HELP kampaania leidis aset 2019. aasta sügisel. Sellega seoses ilmus Eesti Looduses ka mitmeid artikleid Vikipeedia pildikogumisest. Ta on korraldanud ka muid foto- ja artiklivõistlusi. Neist üks pikaajalisemaid on Eesti teadusfoto võistlus, millega ta alustas 2011. aastal. 2015. aastal laiendas ta selle Euroopa teadusfoto võistluseks ja 2017. aastal ülemaailmseks võistluseks Wiki Science Competition. Selle eest on teda tunnustatud ka teaduse populariseerimise vallas. Kruusamägi on kuulunud ka fotovõistluste žüriisse, näiteks võistlustel Wiki Loves Monuments ja Wiki Loves Earth, aga ka Eesti Looduse fotovõistlustel. Samuti on ta olnud žüriiliige arvukatel Vikipeedia artiklivõistlustel. Ta on olnud laiemalt seotud Vikipeedia haridusprogrammiga Eestis. Sealhulgas on ta õpetanud Tartu Ülikoolis Vikipeedia-nimelist õppeainet, tutvustanud neid tegevusi konverentsidel ning olnud seotud sarnaste tegevustega teiste ülikoolide ja õppeasutuste juures. 2017. aastal osales ta Tartu Ülikooli ja Wikimedia Eesti Miljon+ projekti elluviimisel, mille eesmärgiks oli kiirendada eestikeelse Vikipeedia arengut. Samal aastal pani ta kokku esimese virtuaalnäituse eestikeelses Vikipeedias. 2023. aastal esitas Parvel Pruunsild Tartu maakohtule hagiavalduse Wikimedia Eesti juhi Ivo Kruusamägi ning poliitikute Andrus Ansipi ja Jürgen Ligi vastu, taotledes enda sõnul Vikipeedia artiklis nende väidete ümberlükkamist, mis seostasid teda pensionireformist kasu saamisega, kuna tema hinnangul on tegemist laimuga. Kruusamägi nimetas seda vaigistuskaebuseks ning kirjeldas toimuvat rünnakuna sõnavabadusele. Hiljem võttis Pruunsild hagi tagasi. Ta on kirjutanud üle tuhande vikiartikli ja tegelenud fotodokumentalistikaga, pildistades Vikipeedia jaoks. Fotoloomingu näiteid: Luunja mõisa sepikoda Tartu raudteejaama veetorn Võru Suurkannataja Ekaterina kirik GE C36-7 diiselvedur ületamas Jänese raudteesilda Lüübnitsa küla ja Pihkva järve rand Metsatee Mustoja maastikukaitsealal Hommikune Inahamne järv Osmussaarel XXVI üldlaulupidu 2014. aastal Tartu Ülikooli Rahvakunstiansambel esinemas Setu naine Radaja festivalil Pilkuse raba varahommikul Riisa raba varahommikul Lielstraupe loss Lätis Panama kanali raudtee 2016 – Wiki Loves Monuments, ülemaailmse võistluse 15. koht 2016 – Eesti teaduse populariseerimise auhind, II preemia kategoorias "Teaduse ja tehnoloogia populariseerimine audio-visuaalse ja elektroonilise meedia abil" 2019 – Eesti teaduse populariseerimise auhind, II preemia kategoorias "Parim teadust ja tehnoloogiat populariseeriv teadlane, ajakirjanik, õpetaja vms" Kasutaja:Kruusamägi User:Kruusamägi "Valla parimad lõpetajad 2007/2008 õ.a." Kose Teataja, juuli 2008, lk 5 Kunstikooli lõpetanud õpilased Kose Kunstikeskus Eesti bioloogiaolümpiaad 2007 - Gümnaasiumi lõppvooru üldpingerida Olümpiaadi gümnaasiumiastme lõppvooru tulemused XXXIII geograafiaolümpiaadi lõppvooru protokoll Madli Leikop: "Teadusfoto ületab inimsilmale seatud piire" Õpetajate Leht, 17. veebruar 2017 Pille Priks. "Eestikeelne Vikipeedia 21 | Kurioossemad artiklid: võistluse surnult võitnud ratsanik, Erfurdi käimlakatastroof ja vorstisöömise protest" Eesti Ekspress, 30. august 2023 Ivo Kruusamägi LinkedIn (vaadatud 7. aprillil 2022) Ivo Kruusamägi ETIS Eesti Üliõpilaste Seltsi liikmete nimekiri eys.ee "GALERII | Sissejuhatus pidupäeva: päikesepaiste meelitas inimesed lipuheiskamisele" Õhtuleht, 24. veebruar 2020 Elina Randoja: "Keskeas Rubiku kuubik vallutab uut põlvkonda" Tartu Postimees, 12. detsember 2011 Estonian Open 2009 World Cube Association Latvian Open 2012 World Cube Association Lithuanian Open 2013 World Cube Association Eestis toimunud WCA võistlused WCA andmebaas (vaadatud 4. aprill 2023) Mittetulundusühing Eesti Kuubik teatmik.ee Juhatus Wikimedia Eesti (vaadatud 1. septembril 2023) "Eestikeelne vikipeedia jõudis 200 000 eestikeelse artiklini" Geenius, 13. august 2019 Ulvar Käärt: "Eestlased hakkavad Wikipediat täitma Eesti looduse piltidega" Eesti Päevaleht, 12. juuni 2010 "Eesti loodusfotod Vikipeedias" loodusajakiri.ee, 16. märts 2017 Ivo Kruusamägi: "Kuidas leiavad looduspildid tee Vikipeediasse?" Eesti Loodus, 2/2013 Summary Eesti Loodus 2017/3 loodusajakiri.ee Uudistaja 17.01.2018 loodusajakiri.ee "Tartus selgusid parimad teadusfotod" Tartu Postimees, 21. november 2011 "Winners of Ireland’s Wiki Loves Earth photography competition announced" techcentral.ie, 7. september 2021 "Eesti Looduse 2020. aasta fotovõistluse võitjad" loodusajakiri.ee, 3. detsember 2020 "VAHVA KLÕPS! Ajakirja Eesti Loodus fotovõistluse võitis rõõmus karu" Õhtuleht, 31. detsember 2021 Education/Countries/Estonia Wikimedia Outreach (vaadatud 7. aprillil 2022) Vikipeedia (MTAT.03.284) Tartu Ülikooli arvutiteaduse instituut "Eesti vajab eesti teaduskeelt nagu õhku" Sirp, 5. detsember 2014 Kaasaegne tehnoloogia pärandi tutvustamise ja turismi teenistuses Eesti Kunstiakadeemia : Tallinn 2022 "140 uut artiklit Vikipeediale" Õpetajate Leht, 23. august 2019 Korraldustoimkond Miljon+ (vaadatud 7. aprillil 2022) Otti Eylandt: "Eestikeelne Vikipeedia vajab suure eesmärgini jõudmiseks abiväge" Eesti Päevaleht, 15. märts 2017 "Eestikeelne Vikipeedia pani välja esimese kunstinäituse" Tartu Postimees, 10. august 2017 "Community digest: Virtual exhibitions help make Estonian artworks accessible to everyone; news in brief" Wikimedia Diff, 21. juuli 2018 "Pruunsild: Vikipeedia peab vastutama seal avaldatud laimu eest" ERR, 16. jaanuar 2023 Margus Martin. "Ärimees Pruunsild tahab Vikipeedia koos Ligi ja Ansipiga liistule tõmmata" Postimees, 19. jaanuar 2023 "Kuidas Parvel Pruunsild üritab Vikipeediat tsenseerida" Wikimedia Eesti, 18. jaanuar 2023 Ivo Kruusamägi. "Vaba entsüklopeedia ei tähenda reeglivaba entsüklopeediat" ERR, 4. aprill 2023 Aime Jõgi: "TARK TARTU ⟩ Kas vikipedistid päästavad eesti keele? See on võimalik" Tartu Postimees, 10. september 2021 Wiki Loves Monuments 2016 winners Wikimedia Commons Varasemad tulemused Eesti Teadusagentuur "Ivo Kruusamägi: miljon artiklit eestikeelses Vikipeedias" ERR, 7. veebruar 2012 Aime Jõgi: "TARK TARTU ⟩ Kas vikipedistid päästavad eesti keele? See on võimalik" Tartu Postimees, 10. september 2021 Ivo Kruusamägi postitused Wikimedia Eesti ajaveebis "VIDEO | „See on nagu sõltuvus.“ Saa tuttavaks meestega, kes on Vikipeedias toimetanud üle 250 000 artikli" Delfi, 22. aprill 2023